UP Corona Update: यूपी में कोरोना के 35,614 नए मामले आए, 208 और मरीजों की मौत
उत्तर प्रदेश में पिछले कई दिनों से कोरोना वायरस संक्रमण के मामलों में वृद्धि के बाद रविवार (25 अप्रैल) को कमी दर्ज की गई। राज्य में पिछले 24 घंटे में महामारी के 35,614 नए मामले सामने आए तथा इस बीमारी से 208 और लोगों ने दम तोड़ दिया।
लखनऊ। उत्तर प्रदेश में पिछले कई दिनों से कोरोना वायरस संक्रमण के मामलों में वृद्धि के बाद रविवार (25 अप्रैल) को कमी दर्ज की गई। राज्य में पिछले 24 घंटे में महामारी के 35,614 नए मामले सामने आए तथा इस बीमारी से 208 और लोगों ने दम तोड़ दिया। अपर मुख्‍य सचिव (स्‍वास्‍थ्‍य) अमित मोहन प्रसाद ने रविवार को पत्रकारों को बताया कि पिछले 24 घंटे में राज्य में कोरोना वायरस संक्रमण के 35,614 नए मामले सामने आए जिससे महामारी के कुल मामलों की संख्या बढ़कर 10,86,625 हो गई। उन्होंने कहा कि महामारी से 208 और लोगों की मौत होने के बाद राज्य में अब तक कोरोना संक्रमण से जान गंवाने वालों की संख्या बढ़कर 11,165 हो गई है। प्रसाद ने दावा किया कि शनिवार को दर्ज किए गए रिकॉर्ड मामलों की तुलना में आज करीब ढाई हजार मामले कम आए। उन्होंने कहा कि नमूनों की जांच की संख्या बढ़ी है और संक्रमण दर में कमी आई है तथा संक्रमणमुक्त होने वालों की संख्या भी बढ़ी है। राज्य में शनिवार को महामारी से सर्वाधिक 223 मरीजों की मौत हुई थी और संक्रमण के 38,055 नए मामले पाए गए थे। उत्तर प्रदेश में शुक्रवार को कोरोना वायरस संक्रमण से एक दिन में 199 मरीजों की मौत हुई थी तथा संक्रमण के 37,238 नए मामले सामने आए थे। महाराष्ट्र में कोरोना टीकाकरण को लेकर बड़ा फैसला24 घंटे में 25,633 लोग ठीक हुए प्रसाद ने बताया कि राज्य में रविवार को पिछले 24 घंटे में संक्रमण के जहां 35,614 नए मामले सामने आए, वहीं इसी अवधि में 25,633 मरीजों को उपचार के बाद घर भेज दिया गया। शनिवार को 23,231 मरीजों को अस्पताल से छुट्टी मिली थी। उन्होंने बताया कि राज्य में अब तक 7,77,844 मरीज संक्रमणमुक्त हो चुके हैं। अपर मुख्‍य सचिव के अनुसार राज्य में इस समय कुल 2,97,616 कोविड रोगी उपचाराधीन हैं जिनमें 2,42,311 मरीज पृथक-वास में और 6,447 निजी अस्पतालों में अपना उपचार करा रहे हैं। बाकी मरीजों का सरकारी अस्पतालों में उपचार चल रहा है। ...जब ऐसे बचा ली गई 100 से ज्यादा कोरोना मरीजों की जानलखनऊ में 24 घंटे में मिले कोरोना के 5,187 नए मरीज उन्होंने बताया कि शनिवार को 2.29 लाख से ज्यादा नमूनों का परीक्षण किया गया और अब तक 3.97 करोड़ से ज्यादा नमूनों की जांच की जा चुकी है। शुक्रवार को एक दिन में 2.25 लाख से ज्यादा नमूनों की जांच की गई थी। रविवार को जारी स्वास्थ्य बुलेटिन के अनुसार पिछले 24 घंटे में उत्‍तर प्रदेश की राजधानी लखनऊ में 5,187 नए कोरोना मरीज मिले और 14 मरीजों की मौत हो गई। इसी अवधि में कानपुर नगर में 2,153, वाराणसी में 2,057, मेरठ में 1,625, प्रयागराज में 1,395 और गौतमबुद्धनगर में 1,310 नए मरीज मिले हैं। कानपुर नगर में पिछले 24 घंटे में सर्वाधिक 19 रोगियों की मौत हुई जबकि वाराणसी में 15, गौतमबुद्ध नगर में 11, गाजियाबाद और प्रयागराज में 10-10 लोगों की मौत हुई है। सामने आई ऑक्सीजन चेक करने की सच्चाई, क्या इन 3 चीजों के सेवन से नहीं होगा कोरोना?उपमुख्यमंत्री के निजी सचिव की कोरोना से मौत उत्तर प्रदेश के उपमुख्यमंत्री डॉक्टर दिनेश शर्मा के निजी सचिव कल्‍याण सिंह की रविवार को मौत हो गई। वह कोरोना संक्रमित थे। कन्नौज मेडिकल कॉलेज के मुख्‍य चिकित्‍सा अधीक्षक (सीएमएस) दिलीप सिंह ने रविवार को इसकी पुष्टि की है। सीएमएस ने बताया कि परसों कल्‍याण सिंह को कन्नौज मेडिकल कालेज में भर्ती कराया गया और उनका उपचार चल रहा था और आज उन्होंने अंतिम सांस ली। कल्‍याण सिंह के निधन पर उप मुख्यमंत्री डॉक्टर दिनेश शर्मा ने दुख प्रकट किया है। डॉक्टर शर्मा ने कहा कि ''मेरे कार्यालय में निजी सचिव के दायित्व पर कार्यरत कल्याण सिंह का कोरोना के कारण असामयिक मृत्यु की खबर से स्तब्ध एवं मर्माहत हूँ। दुख की इस घड़ी में हम सब उनके परिवार के साथ हैं । ईश्वर दिवंगत आत्मा को शांति प्रदान करें।ॐ शांति।'' उल्लेखनीय है कि तीन दिन पहले डॉक्टर दिनेश शर्मा और उनकी पत्नी भी कोरोना संक्रमित पाए गये। खुद डॉक्टर शर्मा ने ट्वीट कर यह जानकारी दी थी। जानें कोरोना के उपचार के लिए कितनी जरूरी है ऑक्सीजन और रेमडेसिविर दवा